**Nominācijas procesa rezultāti**

*Nominācijas komisijas informācija par Sabiedrības ar ierobežotu atbildību “Vidzemes slimnīca”, reģistrācijas Nr. 40003258333, valdes locekļa amata kandidātu nominācijas procesa rezultātiem.*

Atklāto konkursu uz Sabiedrības ar ierobežotu atbildību “Vidzemes slimnīca”, reģistrācijas Nr. 40003258333, (turpmāk – Sabiedrība) valdes locekļa amatu organizēja nominācijas komisija, kas izveidota, pamatojoties uz Valmieras novada pašvaldības (turpmāk – Pašvaldība) izpilddirektores vietnieka teritoriālo apvienību jautājumos, Rūjienas apvienības pārvaldes vadītāja, kurš rīkojas saskaņā ar Valmieras novada pašvaldības nolikumu un 2021.gada 25.augusta rīkojumu Nr.6.1.2/21/163, 2021.gada 3.septembra rīkojumu Nr.4.1.1/21/77, šādā sastāvā: Nominācijas komisijas vadītājs – Sandis Svarinskis, Pašvaldības izpilddirektora vietnieks – Valmieras novada Kapitāla pārvaldības un uzņēmējdarbības atbalsta nodaļas vadītājs; Nominācijas komisijas locekļi – Ričards Gailums, Valmieras novada pašvaldības domes priekšsēdētāja vietnieks attīstības, sadarbības un sociālajos jautājumos; Olga Ozola, Pašvaldības iestādes "Valmieras novada pašvaldības administrācija" struktūrvienības “Personāla nodaļa” vadītāja vietniece; Lana Ukrija, Pašvaldības iestādes “Valmieras novada Kapitāla pārvaldības un uzņēmējdarbības atbalsta nodaļa” juriste; Toms Baumanis, Rīgas Stradiņa universitātes Administrācijas un attīstības prorektors, neatkarīgs eksperts ar balsstiesībām.

Atklāts konkurss uz Sabiedrības valdes locekļa amatu tika izsludināts 2021.gada 27.septembrī ar pieteikšanās termiņu līdz 2021.gada 11.oktobrim, publicējot to Nodarbinātības valsts aģentūras vakanču datubāzē, Sabiedrības tīmekļvietnē, Sabiedrības kapitāla daļu turētāju tīmekļvietnēs un Pašvaldības sociālajos tīklos.

Kopumā Sabiedrības valdes locekļa amatam tika izskatīti 2 kandidātu iesniegtie pieteikumi. Kandidāti uz Sabiedrības valdes locekļa amatu tika vērtēti 2 (divās) kārtās.

Nominācijas komisija visus Sabiedrības valdes locekļa amata kandidātus novērtēja, balstoties uz kandidātu vērtēšanas kritērijiem, kurus nominācijas komisija noteica, pamatojoties uz valdes loceklim nepieciešamo kompetenču un profesionālās pieredzes prasību aprakstu, un apstiprināja nominācijas komisijas 2021.gada 24.septembra sēdē.

Konkursa 1.kārtā tika veikta valdes locekļa amata kandidātu iesniegto dokumentu analīze, lai pārbaudītu un izvērtētu kandidātu atbilstību izvirzītajām obligātajām minimālajām prasībām (vērtēšanas kritērijs “atbilst”/”neatbilst”) – valsts valodas zināšanas, svešvalodas zināšanas, izglītība, darba pieredze, zināšanas un prasmes, atbilstība Publiskas personas kapitāla daļu un kapitālsabiedrību pārvaldības likuma 37. panta ceturtās daļas prasībām, reputācija, B kategorijas autovadītāja apliecības esamība, kā arī datorprasmes Microsoft Office (MS Word, MS Excel, MS PowerPoint u.c.).

Veicot kandidātu 1.kārtas vērtējumu, nominācijas komisija pieņēma lēmumu uz nākamo vērtēšanas kārtu virzīt 1 (kandidātu) kandidātu.

Konkursa 2.kārtā tika veikta padziļināta kandidāta iesniegtās informācijas izpēte un analīze, veicot interviju ar kandidātu.

Nominācijas komisijas locekļi intervijā jeb mutiskajā daļā novērtēja kandidāta profesionālo un vispārējo prasmju piemērotību Sabiedrības valdes locekļa amata pienākumu pildīšanai (redzējums par Sabiedrības darbības organizēšanu, attīstības prioritātēm, problēmām un risinājumiem, atbilstību iesniegtajam rakstiskajam materiālam, spējas sniegt kompetentas atbildes uz nominācijas komisijas jautājumiem, saskarsmes spējas, komunikācijas un sadarbības veidošanas prasmes, valdes locekļa amata pienākumu pildīšanai nepieciešamās kompetences).

Nominācijas komisija piešķīra kandidātam punktu skaitu saskaņā ar Nominācijas komisijas apstiprinātajiem kritērijiem.

Apkopojot kandidāta vērtēšanas rezultātus, nominācijas komisija pieņēma lēmumu 2.kārtā vērtēto valdes locekļa amata kandidātu izvirzīt Sabiedrības valdes locekļa amatam (pirmajā kārtā iegūti 22 punkti, otrajā kārtā iegūti 58 punkti, tātad abu kārtu summārais vērtējums 97 punkti (maksimālais punktu skaits 100)) un nodot informāciju Sabiedrības kapitāla daļu turētāja pārstāvjiem izvērtēšanai.